Document ID: /roh_data/filtered/fineweb-2-filterrobots_roh.jsonl.gz/45475

Ensemen cun ils ministers da finanzas da l'UE è la gruppa da l'euro sa cunvegnida da gidar la Grezia fin mez avust cun 7 milliardas euros. Quai ha communitgà ina pledadra da la cumissiun da l'UE.
Ultra da quai ha la Banca centrala europeica auzà sia limita da 90 milliardas euros per credits d'agid a la Grezia. Quai ha ditg il president da la banca Mario Draghi.
L'agid augmentà dat dapli temp al la Banca centrala europeica
Las bancas greccas èn dapi emnas dependentas dals credits d’urgenza. Sche quels vegnissan stritgads, alura callabass il sistem da finanzas.
Cun la decisiun da dar daners supplementars cumpra la Banca centrala europeica temp per decisiuns politicas, scrivan las agenturas da novitads.
RR novitads 15:00 / 18:00